钦定古今图书集成/明伦汇编/氏族典/第107卷 > 裴赐
## 钦定古今图书集成/明伦汇编/氏族典/第107卷 > 裴赐

按《山西通志》：“赐，稷山人。隆庆辛未进士，授兵部主事，
镇山海关。转车驾，会上谒陵，从大司马扈跸，欲辇金
共事，尚书不可，辄辇金以行。抵昌平，上命犒师，计数
千金猝办，人惊异之。迁职方，有大珰干以私馈金，怒
斥去。庚辰，例当典春闱，江陵为其子预授，以意，不应，
遂易他曹。寻出治兵井陉，讽言官中以他事，谪华州”
知州，不赴，归。